পাবনা পৌরসভার  ২০১১-২০১২ অর্থ বছরের ৮৫ কোটি ৭৬ লাখ ৪৫ হাজার টাকার প্রস্তাবিত বাজেট ঘোষনা করা হয়েছে। প্রস্তাবিত বাজেটে আয়-ব্যয় সমান ধরা হয়েছে। সোমবার বিকেল চারটার দিকে পৌর মিলনায়তনে মেয়র কামরুল হাসান মিন্টু এই বাজেট ঘোষনা করেন। প্রস্তাবিত বাজেটে মোট রাজস্ব আয় ধরা হয়েছে ৮ কোটি ৫৫ লাখ ১০ হাজার টাকা এবং রাজস্ব ব্যয় ধরা হয়েছে ৬ কোটি ৪৩ লাখ ৭৫ হাজার টাকা। উন্নয়ন সহায়তার মোট আয় ধরা হয়েছে ৭৪ কোটি ৮১ লাখ ৩৫ হাজার টাকা এবং একই খাতে মোট ব্যয় ধরা হয়েছে ৭৩ কোটি ৯৫ লাখ ৫০ হাজার টাকা।    এছাড়া বাজেটে মূলধন হিসাবে আয় ৯০ লাখ টাকা,  ব্যয় ৭৫ লাখ টাকা, প্রারম্ভিব স্থিতি ১ কোটি ৫০ লাখ টাকা এবং সম্ভাব্য সমাপনী স্থিতি দেখানো হয়েছে ৪ কোটি ৬২ লাখ ২০ হাজার টাকা।    বাজেট ঘোষণা অনুষ্ঠানে প্যানেল মেয়র জহুরুল ইসলাম বাচ্চু, তমা ইসলাম পুষ্প, প্রেসক্লাবের সাধারন সম্পাদক উৎপল মির্জা, পৌরসভার নির্বাহী প্রকৌশলী তাবিবুর রহমান, পৌর সচিব সাইদুল ইসলাম, দোগাছি ইউনিয়নের নবনির্র্বাচিত চেয়ারম্যান শামসুল আলমসহ বিভিন্ন গণমাধ্যমের সংবাদকর্মী ও সুধীজন উপস্থিত ছিলেন।